Біятэхналагічны факультэт ВДАВМ

Біятэхналагічны факультэт ВДАВМ — структурнае падраздзяленне Віцебскай дзяржаўнай акадэміі ветэрынарнай медыцыны.

 Гісторыя 
Заатэхнічны факультэт адкрыты ў жніўні 1933 года ў выніку аб’яднання Віцебскага ветэрынарнага інстытута і Беларускага дзяржаўнага інстытута свінагадоўлі. Першы набор студэнтаў для навучання на дзённым (вочным) аддзяленні складаўся з 30 чалавек. Першапачаткова ў склад заатэхнічнага факультэта ўваходзілі тры кафедры: кармлення сельскагаспадарчых жывёл, прыватнай жывёлагадоўлі, эканоміі і арганізацыі сельскагаспадарчай вытворчасці.

У 1934 годзе адбыўся першы выпуск спецыялістаў з прысваеннем кваліфікацыі «Навуковы заатэхнік», паколькі ў Віцебск былі перакладзены студэнты старэйшых курсаў былога інстытута свінагадоўлі.

У 1938 годзе заатэхнічны факультэт быў пераведзены ў Ленінградскі сельскагаспадарчы інстытут.

У 1950 годзе быў адноўлены заатэхнічны факультэт. У 1973 годзе заатэхнічны факультэт быў перайменаваны ў зоаінжынерны. Гэта выклікала ўвядзенне новых дысцыплін, павелічэнне аб’ёмаў гадзін па дысцыплінах, якія вывучаліся ва ўстанове.

З 1996 года адкрыта спецыялізацыя па племянной справе на зоаінжынерным факультэце.

У 2008 годзе былі адкрыты 2 новыя спецыяльнасці «Ветэрынарная фармацыя» і «Ветэрынарная санітарыя і экспертыза» выпускнікам якіх прысвойваюцца кваліфікацыі «Правізар ветэрынарнай медыцыны» і «Ветэрынарна-санітарны ўрач». У сувязі з адкрыццём новых спецыяльнасцяў з 10 верасня 2009 года зоаінжынерны факультэт быў рэарганізаваны ў біятэхналагічны.

 Структура 
У структуру факультэта ўваходзяць 8 кафедраў:

 генетыкі і развядзенні сельскагаспадарчых жывёл;
 кармленні сельскагаспадарчых жывёл;
 прыватнай жывёлагадоўлі;
 тэхналогіі вытворчасці прадукцыі і механізацыі жывёлагадоўлі;
 кормавытворчасці;
 ветэрынарна-санітарнай экспертызы;
 хіміі;
 радыялогіі і біяфізікі;

 Дэканы 
 1933—1938 — Уладзімір Піліпавіч Лемеш;
 1952—1956 і 1958—1960 — Аляксандр Пятровіч Гервятоўскі;
 1956—1958 — Вольга Аляксееўна Іванова;
 1960—1965 — Мікалай Аляксандравіч Горскі;
 1965—1977 — Віктар Сцяпанавіч Паўлаў;
 1977—1980 — Эдуард Станіслававіч Лаўрыновіч;
 1980—1990 — Іван Якаўлевіч Пахомаў;
 1990—1994 — Пётр Ягоравіч Рошчын;
 1994—1998 — Уладзімір Васільевіч Пілько;
 1998—2000 — Уладзімір Аляксандравіч Мядзведскі;
 2000—2003 — Уладзімір Іванавіч Сабалеўскі;
 2003—2009 — Сяргей Яўгенавіч Базылёў;
 2009—2013 — Ірына Віктараўна Сучкова;
 2013—2014 — Уладзімір Уладзіміравіч Каўзоў;
 2014—2016 — Міхаіл Міхайлавіч Карпеня;
 2016—2019 — Дзмітрый Мікалаевіч Фядотаў;
 з 7 лютага 2019 — Андрэй Васільевіч Вішнявец;

 Крыніцы 

 Спасылкі 
 Афіцыйная старонка 

Катэгорыя:1933 год у Віцебску
Катэгорыя:Віцебская дзяржаўная акадэмія ветэрынарнай медыцыны
Катэгорыя:З’явіліся ў 1933 годзе
Катэгорыя:1950 год у Віцебску